കര്ഷകഹത്യ തെളിവുകള് പുറത്ത് ലഖിംപുര് ഖേരി കര്ഷകഹത്യയില് പിടിയിലായ ആളെ ചോദ്യം ചെയ്യുന്ന വീഡിയോ പുറത്ത്. ലഖ്നൗവില് നിന്നുള്ള അങ്കിത് ദാസിന്റെ വാഹനത്തിലുണ്ടായിരുന്ന ആളാണ് പിടിയിലായത്. വാഹനവ്യൂഹത്തില് താനടക്കമുള്ളവര് ഉണ്ടായിരുന്നു. തങ്ങളുടെ മുന്നില് പോയ മഹീന്ദ്രയുടെ ഥാറാണ് കര്ഷകര്ക്കു നേരെ ഇടിച്ചു കയറ്റിയത്, പിടിയിലായ ആള് പോലീസ് ചോദ്യം ചെയ്യുമ്ബോള് പറയുന്നു. കര്ഷകര്ക്ക് നേരെ ഇടിച്ചുകയറ്റിയ വാഹനവ്യൂഹത്തില് അങ്കിത് ദാസിന്റെ വാഹനവും ഉണ്ടായിരുന്നെന്നും തങ്ങള്ക്ക് മുമ്ബിലുണ്ടായിരുന്ന വാഹനത്തിലുള്ളവരാണ് കര്ഷകരെ ഇടിച്ചിട്ടതെന്ന് ഇയാള് പോലീസിനോട് സമ്മതിക്കുന്നതിന്റെ വീഡിയോ ആണ് പ്രചരിക്കുന്നത്. സംഘര്ഷത്തിന് പിന്നാലെ കര്ഷകര് പിടികൂടിയ ആളെയാണ് പോലീസ് ചോദ്യംചെയ്തത്. തൊട്ടുപുറകിലുണ്ടായിരുന്ന കറുത്ത ഫോര്ച്യൂണര് കാറിലായിരുന്നു ഇയാള് ഉണ്ടായിരുന്നത്. അങ്കിത് ദാസാണ് ഈ വാഹനം ഓടിച്ചിരുന്നത്. മുന് കോണ്ഗ്രസ് എംപി അഖിലേഷ് യാദവിന്റെ അനന്തിരവനായ അങ്കിത് ദാസ് ബിജെപി പ്രവര്ത്തകനാണെന്നാണ് വിവരം.